****  

**Milí rodičia,**

pri príležitosti zápisu vašich detí do našej školy by sme vás chceli informovať o činnosti rodičovského združenia **ŽELEZNIČKA.**

Dovoľte nám, aby sme sa Vám predstavili. Sme rodičovské združenie, ktorého záujmom je nielen finančne pomáhať, ale pomáhať aj dobrými nápadmi, spolupatričnosťou a tak sa  spolupodieľať na výchove a vzdelávaní našich detí – žiakov základnej školy na Železničnej ulici v Bratislave. Z finančných prostriedkov, ktoré sa nám podarilo získať v rokoch 2012 - 2015 sme našim príspevkom podporili rekonštrukciu toaliet v celej budove školy a dobudovali sme v školskom areáli detské ihrisko. V posledných rokoch sme pomohli pri  vybudovaní odborných učební informatiky, jazykov a náboženskej a etickej výchovy, do ktorých sme zakúpili materiálne vybavenie. V niektorých triedach sme investovali aj do ekologických tabúľ, aby sme zvýšili kvalitu prostredia, v ktorom sa žiaci vzdelávajú. Do bežných tried sme zakúpili dataprojektoty, aby naše deti mohli dostať ešte kvalitnejšie vzdelávanie.

Vybudovali sme moderné **učebne fyziky a geografie**  a prispeli sme na nákup učebných pomôcok **pre cudzie jazyky**. Tohto roku sme prispeli na vybudovanie novej učebne **kuchynky**, kde malí, ale aj veľkí si môžu zdokonaľovať svoje kuchárske znalosti. Zapojili sme aj do projektu BSK a podarilo sa nám prerobiť naše Átrium na krásnu oddychovú , edukatívnu a pohybovú zónu. Okrem toho pravidelne podporujeme **tradičné školské podujatia**, imatrikulácia prvákov, dni jesene, deň zdravia, vianočné posedenie a športové dni. Deťom v školskom klube prispievame na nákup rôznych **tvorivých hračiek a pomôcok**, aby sme im spestrili pobyt v škole. V neposlednom rade radi podporujeme aktivity, ktoré trávime spolu s deťmi v „našej“ škole – Garden Party, Deň rodiny a pod.

Keďže vidíme záujem zo strany školy o neustále skvalitňovanie vzdelávacieho procesu, ale aj o zlepšovanie školského prostredia pre naše deti, snažíme sa im v tom pomáhať. Členské príspevky by na to neboli dostatočné. Preto sme sa aj v tomto roku zaregistrovali za prijímateľov 2% podielu dane z príjmov.

Pokiaľ by ste chceli svoj podiel 2% dane poslať nášmu rodičovskému združenie, uvádzame naše údaje:

**Názov: Rodičovské združenie ŽELEZNIČKA**

**Sídlo: Železničná 14, 821 07 Bratislava - Vrakuňa**

**Právna forma: Občianske združenie**

**IČO: 42269687**

Tešíme sa na stretnutie v nasledujúcom školskom roku

Rada rodičov Rodičovského združenia Železnička

